recursal/SuperWikiNEXT-32B huggingface dataset:
**Super Nintendo Entertainment System** (tiež nazývaná **Super NES**, **SNES**, alebo **Super Nintendo**) je herná konzola štvrtej generácie, vyrobená firmou Nintendo. Prvýkrát bola uvedená na trh v roku 1990 v Japonsku, kde (rovnako ako aj v Juhovýchodnej Ázii) bola známa pod názvom **Super Family Computer**, alebo **Super Famicom**.

Hry vydané pre túto sa dajú vďaka službe Virtual Console hrať aj na moderných konzolách od Nintenda.

Hardvér
-------

### Technická špecifikácia

* CPU: Ricoh 5A22, 3.58 MHz, 16-bit
* RAM: 128 KB
* Rozlíšenie: 256 x 224 pixelov
* Paleta farieb: 32 768 farieb (naraz maximálne 256 farieb)

### Kartridže

Vývojári mali možnosť pridávať na herné kartridže (oficiálne nazývané *Game Pak*) špeciálne čipy, vďaka ktorým sa v hrách mohli dosiahnuť nové a lepšie grafické efekty. Vďaka tejto technológii bola konzola schopná zobrazovať (na svoju dobu revolučnú) primitívnu 3D grafiku. Jedným z prvých takýchto 3D titulov od Nintenda bol Star Fox.

### Periférne zariadenia

Medzi mnohé periférne zariadenia vyrobené pre túto konzolu patril napríklad Super Game Boy adaptér, vydaný v roku 1994. Mal tvar kartridžu, do ktorého sa dali zapojiť hry pre prenosné konzoly Game Boy a tým sa dali hrať na televíznej obrazovke. Výhodou tohto adaptéru bolo, že pomocou špeciálneho menu si hráči mohli upravovať farebnú paletu hier, takže z pôvodných čiernobielych hier mohli mať kvázi farebné, ale s tým obmedzením, že sa (kvôli technickým limitáciám Game Boy hier) nedal presiahnuť limit štyroch súčasne zobrazených farieb.

Verzie
------

### Rozdiely medzi regiónmi

Americká verzia SNES s ovládačom
Americké kartridže hier boli kvôli rozdielnym výstupom úplne nekompatibilné s verziami konzoly určenými pre japonský trh a pre PAL územia. Americké modely SNES taktiež mali úplne iný, hranatejší, sivofialový dizajn.

### Nintendo Classic Mini: Super Nintendo Entertainment System

29. septembra 2017 sa na európskom a americkom trhu začala predávať špeciálna modernizovaná verzia konzoly s názvom **Nintendo Classic Mini: Super Nintendo Entertainment System**. Mala miniaturizovaný dizajn, HDMI výstup a namiesto kompatibility s klasickými kartridžmi obsahovala emulátor s 21 nainštalovanými hrami, z ktorých jedna bola dovtedy nevydaná hra Star Fox 2.

Referencie
----------

1. ↑   Vyber si z nabidky her pro Super Nintendo. *ABC*, 1993, roč. 38, čís. 4.
2. ↑   *1990* [online]. Next-Gen.biz, 2008-07-16, [cit. 2007-10-28]. S. 2. Dostupné online.  (po anglicky)
**Etnická špecifickosť frazémy** je spočíva vo fakte, že obraznosť frazém, ktorá je ich základom, nie je len hlbším postihnutím situácií po vecnej stránke, lebo prezrádza pritom aj optiku, zorný uhol, etnické hľadisko a mentalitu danej pospolitosti, ako sa to všetko odráža v hlbšom chápaní a riešení životných situácií, a to práve význačne charakteristicky. Preto sa frazeológia pokladá za idiomatické jadro jazyka danej komunity. Frazeológia svojím spôsobom dokumentuje povahu daného jazykového spoločenstva, špecifickosť jeho života, kultúry a histórie. Paradoxné je však pritom, že túto etnickú príznakovosť pociťujú skôr cudzinci než domáca sféra. Tak sa dá vysvetliť, že sa takto prirodzeným tlakom – na jednej strane komunikačných potrieb a – na druhej pohotovej ponuky frapantných, vhodných cudzích frazém v etnických kontaktoch, domáci fond obohacuje. Prebraté frazémy sa stávajú pritom súrodou zložkou domáceho fondu frazém, až tak, že sa začínajú pokladať za rovnako idiomatické (p. autochtónnosť frazém). Zdá sa teda, že v tejto veci viacej rozhoduje autentickosť frazém než ich autochtónnosť. Porov. aj idiomatickosť frazém. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
**Super Charge ion Battery** (SCiB, alebo SCIB) je akumulátor novej generácie. Je druhom LI-ion akumulátora s riadeným nabíjaním a vybíjaním. Do komerčného využitia bol výrobcom (Toshiba) akumulátor uvoľnený 11.12.2007.

SCiB akumulátor je založený na tzv. SCiB štandardnom module s kapacitou 4.2 Ah. Vačšie kapacity je možné zložiť sériovým a paralelným zapojením modulov.

SCIB charakteristické rysy
--------------------------

* **Bezpečnosť** SCIB má nový materiál zápornej elektródy ktorý umožňuje vysoké hodnoty tepelnej stálosti a vysokú teplotu vznietenia elektrolytu, a ktorého štruktúra je odolná proti vnútornému skratovaniu a kumulovaniu tepla.

* **Životnosť**. Strata kapacity po 3,000 cykloch nabíjania je menej ako 10%. SCIB má vynikajúcu životnosť, a opakovateľnosť nabíjania je viac ako 5,000 krát. Toto znamená, že SCiB je možné kontinuálne používať 10 rokov pri jednom dobití za deň.

* **Rýchlosť nabíjania**. Bezpečnostné charakteristiky umožňujú použiť prúd až do 50A, čo umožní nabiť akumulátor SCiB na 90% plnej kapacity len za päť minút.

* **Vysoký výkon**. SCiB má vstupno - výstupný výkon ekvivalentný elektrickému kondenzátoru. Tento rys je vhodný pre vysoké výkonové zaťaženie.

* **Teplota**. SCIB operačná teplota je až do -30°C. Tato vlastnosť zaručuje širokú aplikovteľnosť technológie aj v chladnom prostredí.

Princíp činnosti
----------------

Princíp činnosti, ani chemické reakcie neboli doteraz (12.2007) sprístupnené.

Aplikácie
---------

Firma momentálne (12.2007) ponúka dva modely zložené z desiatich článkov o celkovej kapacite 4 200 mAh a napätí (2,4 a 24 V) určené pre zariadenia v automobiloch.

Akumulátor pre pohon bicyklov, motocykle, automatizovane riadené vozidlá, elektrický vysokozdvižný vozík, nákladné vozidlá a stavebné stroje, čiže všetky zariadenia využívajúce akumulátorové batérie. SCiB je možné využiť na záložné zdroje energie (UPS), akumuláciu energie v napájacích sieťach a stabilizácii dodávky elektrického prúdu. Je plánovaná aplikácia vo vozidlách s hybridným pohonom.

Predpokladá sa aj použitie v zariadeniach spotrebnej elektroniky (notebook).

Sériová výroba má byť spustená v marci 2008

Vyrábané modely
---------------

* 95×62×13 mm /150g (2,4V / 4.2 Ah)
* 300×100×45 mm / 2000g (24V / 4.2 Ah)

Zdroje
------

* 
* 


|  |  |
| --- | --- |
|  | Fyzikálny portálChemický portál |
Zorbing v meste Rotorua na Novom Zélande
**Zorbing** alebo **zorbovanie** alebo **sphering** (alebo nesprávne *airball*) je ľahko extrémny šport, ktorý vznikol v roku 2000 na Novom Zélande. Tvorca Andrew Akers sa nechal inšpirovať slávnou skicou muža s rozpaženými rukami od Leonarda da Vinci.

**Zorb**, základný rys tohto športu, je veľká nafúknutá plastová guľa, v ktorej je pomocou tisícov laniek upevnená ďalšia menšia guľa. Celá guľa váži 90 kg a v priemere má 3,2 m. Do menšej gule sa zmestia až traja ľudia.

Princípom zorbingu je neriadené kotúľanie zorbu zo svahu smerom dole. Svah býva dlhý max. 200 m so sklonom okolo 20°. Zorb dosahuje rýchlosť až 50 km/h a jeho zastavenie prebieha samovoľne pod svahom.

Veľa ľudí má obavy, že sa im bude pri kotúľaní zle a v povracajú sa v guli. Táto predstava je síce opodstatnená, ale nie pravdivá. Autor uvádza, že zo 100 000 ľudí, ktorí zorbing absolvovali, sa ani jedinému zle neurobilo. Treba si uvedomiť že otočenie o 360° je iba raz za 10 m a to už naozaj nie je až taká závratná rýchlosť. Možnosti poranenia sú minimálne, hlavne vďaka dômyselnej konštrukcii, ktorá všetky nárazy, pri pohybe krajinou, absorbuje.

Na výber býva klasický zorbing, kde je človek vnútri gule pevne pripútaný, alebo *hydro-zorbing*. Hydro-zorbing spočíva v pridaní vody do vnútornej gule, a tak si človek môže vychutnať ten istý pocit ako má pri praní bielizeň v práčke.

V zorbu sa dá pohybovať aj po vodnej hladine, kde vlastnou silou rozhýbete celú guľu a ide v nej prekonávať aj také prekážky ako sú napríklad splavy.

Zdroj
-----

*Tento článok je čiastočný alebo úplný preklad článku Zorbing na českej Wikipédii.*
**Juraj Guča** (pseudonym **Zubarov**; \* 29. júl 1876, Petrovac – † 30. apríl 1964, Chicago, Illinois) bol slovenský lekár, spisovateľ (prozaik), publicista a organizátor kultúrneho života, účastník zahraničného prvého česko-slovenského odboja, prvej a druhej svetovej vojny.

Život
-----

Vyštudoval základnú školu v rodnom Petrovci a absolvoval nižšie triedy nemecko-slovenského evanjelického gymnázia v Novom Sade a vyššie v Sarvaši. Vzápätí študoval medicínu na lekárskej fakulte na univerzite v Budapešti (1898 – ?), kde začal literárne pôsobiť. Zoznámil sa tu s mnohými ďalšími slovanskými študentmi a stal sa panslavistom. Ako člen Slovenského spolku prednášal svoje prozaické prvotiny (*Gófa*, *Oplakaný ideál*).

Jeho panslavistický svetonázor a rozčarovanie s maďarizácie bolo príčinou jeho emigrácie do USA v roku 1908, kde pôsobil ako lekár v Chicagu (1908 – 1936, 1947 – 1964). Podieľal na organizovaní kultúrneho a spolkového života slovenských krajanov a zapojil sa do prvého česko-slovenského odboja. Prostredníctvom tlače agitoval americkú verejnosť za podporu myšlienky založenia spoločného štátu Čechov a Slovákov. V roku 1914 v New Yorku zorganizoval mobilnú nemocnicu a spoločne s ďalšími štyrmi lekármi, tromi ošetrovateľmi, tromi lekárskymi pomocníkmi a jednou kuchárkou v roku 1916 odišli ako dobrovoľníci pomáhať Srbsku do Solúna. Parník Brindisi, na ktorom cestovali však stroskotal; Guča a zdravotná sestra Mária Lamošová bola medzi zachránenými. Po príchode na solúnsky front začal pôsobiť v nemocnici v Gevgeliji.

Po svojom vojnovom účinkovaní, počas ktorého na následky škvrnitého týfusu zomrela jeho manželka Selma, sa vrátil do Chicaga. V roku 1938 sa rozhodol vrátiť do svojho rodiska, kde „mu však z neznámych dôvodov nebolo dovolené" pracovať ako lekár a preto sa ako lekár dobrovoľník prihlásil XIV. Vojvodinskej (slovenskej) údernej brigády a zapojil sa do viacerých bojov. Po vojne mu ako „ako ‚Američanovi‘" odňali rodičovský dom a preto sa v roku 1947 vrátil do USA. Zomrel a bol pochovaný v Chicagu.

Literárna tvorba
----------------

Písal krátku, zväčša humoristickú prózu zobrazujúcu život vidieckeho ľudu v Báčke, ktorú publikoval v *Dolnozemskom Slováku* (1901 – 1903), *Slovenskom denníku* a v slovenskej krajanskej tlači v USA.

Referencie
----------

1. 1 2 3 4 5 6  PUCOVSKÁ, Katarína. *Dr. Juraj Guča, veľký človek a humanista* [online]. Kulpín: kulpin.net, 2019-03-28, [cit. 2021-03-04]. Dostupné online.
2. 1 2 3 4 5  GUČA, Juraj. In:  *Slovenský biografický slovník*. Martin : Matica slovenská, 1987. 592 s. Zväzok II. zväzok E – J, s. 241.
3. ↑   *SS Brindisi [+1916]* [online]. Wrecksite.eu, [cit. 2021-03-04]. Dostupné online.

Literatúra
----------

* BREBERINA, Milan S.; BREBERINA, Nemanja M.. *Dr. Juraj Guča : veľký človek a humanista*. Báčsky Petrovec : Miestny odbor Matice slovenskej, 2015. 66 s. ISBN 978-86-900787-0-7.
* *Slovenský náučný slovník : Príručná encyklopedia vedomostí v troch dieloch*. Ed. Pavel Bujnák. Bratislava; Praha : Litevna, 1932. 379 s. Diel 2: E – M, s. 100.
* *Reprezentačný lexikon Slovenska a Podkarpatskej Rusi*. V Bratislave : Academia, [1936]. 375 s. S. 103.
Súradnice: 48°30′42″S 14°30′22″V﻿ / ﻿48,511666666667°S 14,506111111111°V﻿ / 48.511666666667; 14.506111111111

**Freistadt** je okresné mesto v Rakúsku v spolkovej krajine Horné Rakúsko v okrese Freistadt. V minulosti významné obchodné mesto od 19. storočia strácalo svoj pôvodný význam, takže dnes sú tu najmä školy, úrady a zdravotnícke zariadenia. Žije tu asi 7 437 obyvateľov (1. 1. 2010).

Dejiny
------

Plán mesta
Mesto bolo založené podľa pravidelného plánu v roku 1220 grófom Leopoldom VI. Babenberským na Zlatej ceste od Dunaja, kadiaľ sa do Čiech privážala hlavne soľ a železo, do Rakúska hlavne ryby. Mesto malo veľké privilégia a z obchodu rýchlo zbohatlo, od roku 1388 je uvádzaný aj starosta (*Bürgermeister*). V 14. storočí dostalo mesto nové, dodnes takmer úplne zachované hradby s Lineckou bránou na juhu, Českou bránou na severe a širokou priekopou okolo celého mesta. Farský kostol svätej Kataríny z 13. storočia bol postupne prestavovaný a rozširovaný, takže má dnes päť lodí. Od 14. storočia sú spomínané i školy, v roku 1543 sa prvý raz pripomína latinská škola. 

Začiatkom 16. storočia zničili mesto dva požiare, ďalšou ranou bolo vyhnanie protestantov po roľníckom povstaní v roku 1627. Mesto potom stratilo svoje privilégia a s konskou železnicu z Českých Budějovíc do Linca (1832) sa doprava mestu vyhýbala. Až od roku 1873 má Freistadt vlastnú železničnú stanicu na trati Linec – Dolní Dvořiště – 
České Budějovice. Medzi najväčších zamestnávateľov patria dnes krajská nemocnica a školy.

Pamiatky
--------

Freistadt je najmä výborne zachovaný mestský celok s opevnením, pravidelným námestím a zámkom zo 16. storočia, kde je dnes okresné múzeum. Priekopa je upravená ako park. Farský kostol na námestí je gotický s pozoruhodnou klenbou a barokovou vežou z roku 1737. Na námestí a v priľahlých uliciach je rada historických domov s gotickými, renesančnými a barokový prvkami. Na námestí je mariánska fontána z roku 1704 a rada historicky cenných domov. Na západnej strane mesta je pôvodný stredoveký hrad, neskorší *Salzhof*, dnes kultúrne stredisko. Mimo hradieb, oproti Českej bráne, stojí gotický Kostol Panny Márie, vypálený husitmi v roku 1422, ale čoskoro obnovený.

Partnerské mestá
----------------

* Česko  Kaplice, Česko
* Česko  Rožmberk nad Vltavou, Česko

Iné projekty
------------

Commons
* Spolupracuj na Commons Commons ponúka multimediálne súbory na tému **Freistadt (Rakúsko)**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Freistadt na českej Wikipédii.*

  


| * z
* d
* u
Obce okresu Freistadt |
| --- |
| 
* Bad Zell
* Freistadt
* Grünbach
* Gutau
* Hagenberg im Mühlkreis
* Hirschbach im Mühlkreis
* Kaltenberg
* Kefermarkt
* Königswiesen
* Lasberg
* Leopoldschlag
* Liebenau
* Neumarkt im Mühlkreis
* Pierbach
* Pregarten
* Rainbach im Mühlkreis
* Sandl
* Sankt Leonhard bei Freistadt
* Sankt Oswald bei Freistadt
* Schönau im Mühlkreis
* Tragwein
* Unterweißenbach
* Unterweitersdorf
* Waldburg
* Wartberg ob der Aist
* Weitersfelden
* Windhaag bei Freistadt

 | Poloha okresu v Hornom Rakúsku |
**Juraj Dlhoruký** (po rusky *Юрий Долгорукий* - Jurij Dolgorukij) (\* 90. roky 11. storočia – † 15. máj 1157, Kyjev) bol suzdaľským kniežaťom a veľkokniežaťom kyjevským, šiestym synom Vladimíra II. Monomacha. Je považovaný za zakladateľa Moskvy.

Život
-----

Po smrti otca Vladimíra Monomacha (1125) a obzvlášť po smrti brata Mstislava (1132) sa jednotný kyjevský štát začal rozpadať na menšie kniežatstvá, kde vládli jednotlivé kniežatá z rodu Rurikovcov. Juraj vládol od roku 1125 v rostovsko-suzdaľskom kniežatstve, ktoré začalo rýchlo nadobúdať význam. Jeho hlavné sídlo preniesol zo starobylého Rostova do významného obchodného strediska Suzdaľu. 

Po roku 1132 sa pokúsil zmocniť juhoruských území, vrátane Pereslavľa a Kyjeva (za čo si vyslúžil prezývku „Dlhoruký").

V dobe jeho vlády je po prvýkrát v letopisoch spomínaná Moskva (1147), ktorú dal v roku 1156 opevniť a v roku 1154 založil mesto Dimitrov.

V roku 1149 porazil vojská Izjaslava II. a ovládol Kyjev, ale v roku 1151 bol nútený vrátiť sa do Suzdaľu. O štyri roky neskôr (1155) nakoniec Kyjev ovládol. V roku 1157 bol pravdepodobne kyjevskými bojarmi otrávený.

Pamiatky
--------

V roku 1954 na Sovietskom námestí (teraz Tverskom) v Moskve bol odhalený pamätník Juraja Dlhorukého od autorov A.P.Antropova, N.L.Štamma a S.M.Orlova. Juraj je tiež vyobrazený na pamätnej plakete vydanej k 800. výročiu prvej písomnej zmienky o Moskve.

Iné projekty
------------

Commons
* Spolupracuj na Commons Commons ponúka multimediálne súbory na tému **Juraj Dlhoruký**

  


|  |
| --- |
| Juraj Dlhoruký**Rurikovci** |
| Vladárske tituly |
|
| Predchodca**-** | **kagan**1125 – 1155 | Nástupca**Andrej I.** |

  


|  |
| --- |
| Juraj Dlhoruký**Rurikovci** |
| Vladárske tituly |
|
| Predchodca**Izjaslav II.** | **kagan**1149 – 1151 | Nástupca**Izjaslav II.** |

  


|  |
| --- |
| Juraj Dlhoruký**Rurikovci** |
| Vladárske tituly |
|
| Predchodca**Rostislav** | **kagan**1155 – 1157 | Nástupca**Izjaslav III.** |

Autoritné údaje: * GND: 124206794
* ISNI: 0000 0000 5542 5621
* LCCN: no95044263
* NK ČR: jx20061012005
* VIAF: 7607151778234818130003
* WorldCat: lccn-no95044263
Prof. RNDr. **Juraj Daniel-Szabó**, CSc. (\* 4. júl 1919, Vyšná Slaná – † 23. november 1990, Košice) bol slovenský fyzik.

Život
-----

Juraj Daniel-Szabó sa narodil vo Vyšnej Slanej, okr. Rožňava. Hoci študovať začal na Prírodovedeckej fakulte Karlovej univerzity v Prahe, matematiku a fyziku absolvoval na Prírodovedeckej fakulte Slovenskej univerzity v Bratislave (1942). Pôsobil ako stredoškolský profesor v Dolnom Kubíne (1942–1949) a riaditeľ Štátneho kurzu pre prípravu pracujúcich na vysoké školy (1949–1952). Neskôr pracoval na košických vysokých školách: na Vysokej škole technickej (1952–1963 a 1967–1968) i na Prírodovedeckej fakulte UPJŠ (1963–1967 a 1968–1989). V roku 1956 sa stal docentom a v r. 1973 profesorom. Podieľal sa na založení vedeckej školy magnetizmu na Slovensku a na budovaní PF UPJŠ. Bol vedúcim Katedry fyziky na VŠT Košice (1956–1963), vedúcim Katedry experimentálnej fyziky na PF UPJŠ (1963–1967 a 1971–1982) a dekanom Prírodovedeckej fakulty Univerzity Pavla Jozefa Šafárika v Košiciach. Zomrel 23. novembra 1990 v Košiciach.

Práca
-----

Zaoberal sa hlavne magnetickými vlastnosťami látok. Zameriaval sa na štúdium premagnetizačných procesov v kovových feromagnetikách. Venoval sa aj didaktike fyziky. Napísal 51 vedeckých prác a 8 kníh, medziiným bol spoluautorom učebnice *Fyzika v príkladoch* a *Základy fyziky*. Veľa úsilia venoval práci v Jednote. Bol členom prvého ÚV Fyzikálnej olympiády a v šesťdesiatych rokoch po dve funkčné obdobia predsedom KV FO Východoslovenského kraja. V sedemdesiatych rokoch zastával funkciu predsedu revíznej komisie JSMF.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0001 1680 1134
* LCCN: n81031170
* NK ČR: jn20000601273
* SNK: 153244
* VIAF: 84024428
* WorldCat: lccn-n81031170
**Zotrvačná sila** patrí medzi zdanlivé (fiktívne) sily. Prítomnosť týchto síl je vo všeobecnosti spôsobená neinerciálnosťou vzťažnej sústavy, v ktorej prebieha naše pozorovanie. Konkrétne v prípade zotrvačnej sily ide o zrýchlený pohyb celej sústavy s daným zrýchlením.

Výpočet zotrvačnej sily
-----------------------

Predpokladajme, že zvolená vzťažná sústava S' má zrýchlenie {\displaystyle {\vec {a}}} oproti nejakej inej inerciálnej vzťažnej sústave S. Ak v inerciálnej sústave S pôsobia na teleso sily s celkovou veľkosťou {\displaystyle {\vec {F}}}, v sústave S' potom pozorujeme, že na to isté teleso pôsobí sila

{\displaystyle {\vec {F}}'={\vec {F}}+{\vec {F}}\_{Z}.}
Pritom uvedená "dodatočná" zotrvačná sila {\displaystyle {\vec {F}}\_{Z}} pôsobiaca v sústave S' je daná vzťahom

{\displaystyle {\vec {F}}\_{Z}=-m{\vec {a}},}
kde *m* je hmotnosť skúmaného telesa.

Zotrvačná sila má opačný smer ako zrýchlenie neinerciálnej vzťažnej sústavy, v ktorej ju pozorujeme. To je v súlade s našimi skúsenosťami zo zrýchľujúcich áut, kde nás „zrýchlenie vtlačí do sedadla".

Pôvod zotrvačnej sily
---------------------

To, že zotrvačná sila patrí medzi zdanlivé sily znamená, že jej pôvodcom nie je žiadne skutočné fyzikálne pole, ale výhradne neinerciálnosť zvolenej vzťažnej sústavy. Toto si môžeme ilustrovať na príklade rýchlo sa rozbiehajúceho vlaku. Ak je v poštovom vagóne na zemi položený balík, ak je zrýchlenie dostatočne veľké na prekonanie trecej sily, balík sa začne šmýkať. Ak si trenie na chvíľu odmyslíme, balík sa začne šmýkať pri ľubovoľne malom zrýchlení vlaku. Sprievodca vo vlaku by povedal: „balík sa začal pohybovať po dlážke pôsobením zotrvačnej sily". Ak by bola stena vozňa priesvitná, mohli by sme pohyb balíka sledovať aj z inerciálnej vzťažnej sústavy staničného nástupišťa. Keď naďalej zanedbávame trenie medzi balíkom a dlážkou, výpravca stojaci pri poštovom vozni by o pohybe balíka povedal „vlak sa začal rozbiehať, balík však naďalej stál predo mnou bez pohybu". Takáto extrémna situácia v skutočnosti nenastane, pretože trenie je vždy nenulové a vďaka jeho pôsobeniu sa balík predsa len začne pohybovať spolu s vlakom. Fiktívna situácia bez vplyvu trenia nám však umožňuje porovnať naše pozorovania v inerciálnych a neinerciálnych vzťažných sústavách.
**Ethnologue** (celým názvom *Ethnologue: Languages of the World*) je publikácia vydávaná SIL International obsahujúca informácie o jazykoch z celého sveta. Vychádza od roku 1951, od roku 1997 aj v internetovej verzii a od 17. verzie uverejnenej v roku 2013 je primárne vydávaná v internetovej podobe. 19. vydanie z roku 2016 obsahuje 7 097 jazykov, ktoré sa označujú za živé jazyky.

Prvé vydanie vyšlo v roku 1951 a zahrnovalo 46 jazykov. V roku 1984 bol zavedený tzv. angl. *SIL code*, trojpísmenový kód, ktorý slúžil k identifikácii jednotlivých jazykov. Tento systém značne prevyšoval možnosti terajších noriem ISO 639-1 a ani kódy neskoršej 14. verzie sa nezhodovali s normami ISO 639-2. V roku 2002 bolo *Ethnologue* požiadané k zjednoteniu kódov a v spolupráci s Medzinárodnou organizáciou pre normalizáciu (ISO) na novom systéme. Výsledkom bol štandard ISO 639-3 vydaný v roku 2007 a používaný dodnes.

V roku 2019 bola na stránkach *Ethnologue* zavedená platobná brána, teda vyskakovacie okno žiadajúce zaplatenie služby. Základná verzia ročného predplatného *Ethnologue* stojí 480 amerických dolárov (v prepočte cca. 432 eur), štandardná verzia predplatného na rok potom stojí 2 400 amerických dolárov (cca. 2 161 eur).

Referencie
----------

1. ↑
2. ↑
3. ↑
4. ↑

* *Tento článok je čiastočný alebo úplný preklad článku Ethnologue na českej Wikipédii.*

Pozri aj
--------

* SIL International

Externé odkazy
--------------

* Internetová verzia Ethnologue (po anglicky)
**Juraj Holčík** (\* 14. december 1903, Bratislava - † 25. november 1984, Bratislava) bol náboženský spisovateľ, evanjelický kňaz. Pseudonym: Jur Kristov

Rodina
------

* otec Ján Holčík
* matka Vilma rod. Majtánová
* brat Samuel Holčík
* praneter Rev. Wilma S. Kucharek

Životopis
---------

Študoval na evanjelický lýceu a na gymnáziu, v roku 1922-1926 na Ev. teol. akadémii v Bratislave, 1927-1928 na Teol. fak. univerzity v Erlangene. Ev. kaplán vo Zvolene, farár v Nových Zámkoch, v Trnave, v Banskej Bystrici (1937-1947), v Bratislave. Ev. spolkový, kult. a cirk. pracovník. Autor divadelnej hry o A. Schweitzerovi, pamätníc, kázní, almanachov, zostavovateľ kalendárov a i. prekladateľ cirk. textov z hebrejčiny a gréčtiny. Cirk. a literárny publicista: 1930-1932 redaktor časopisu Ev. mládež ( v Bratislave), 1936-1939 Náš rod, 1938-1947 Naša cirkev (oboje v Banskej Bystrici), organizátor literárnoumeleckej skupiny okolo časopisu Náš rod, prispieval aj do Cirk. listov a Ev. posla spod Tatier. V 30. rokoch tajomník Zväzu evanjelický mládeže. Po 1939 účastník ilegálneho protifašistického odboja, 1944 člen okr. RNV v Banskej Bystrici.

Ocenenie
--------

* Roku 1946 vyznamenaný Radom SNP II.tr. 1947 Čs. vojnovým krížom 1939

Dielo
-----

* Biblický ukazovateľ, Banská Bystrica roku 1941
* Spomíname. Pamätnica venovaná +J. Bakossovi, Banská Bystrica roku 1946
* Doktor z Lambarene, Liptovský Mikuláš roku 1944

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: jx20081018001
* SNK: 155785
* VIAF: 84430936
**Synusojda** je tretí album slovenskej repovej skupiny Druhá Strana, ktorý bol vydaný 22. júna 2014. Je prvým albumom od obnovenia skupiny v roku 2014.

Pozadie
-------

O návrate Druhej Strany sa začalo hovoriť už v roku 2013. Najskôr sa Moloch Vlavo objavil na albume Mikyho Moru Rep vol. 2 a to v skladbe „Policajný štát". Neskôr sa Moloch vyjadril vo videu *Ako šiel Moloch na vandrovku*, že dá Druhú Stranu opäť dohromady. Po vydaní videa „Druhá Strana 2013", ktoré obsahuje ukážky nových skladieb a prácu Mikyho aj Molocha v štúdiu, bolo jasné že nový album sa skutočne pripravuje. Prvý singel s názvom „Čo si Jak?" bol vydaný aj s videoklipom 2. marca 2014 a k júnu 2014 mal na portáli YouTube cez 250 000 zhliadnutí. O produkciu sa postaral Abe zo skupiny H16. Druhý singel „Jednou nohou" bol vydaný 30. apríla 2014, produkoval ho takisto Abe. Tretí video singel bola skladba „Splnená túžba". Po 2 moderných trapových singloch ide o skladbu Druhej Strany. ktorá je viac zo starej školy. V piesni Miky Mora a Moloch Vlavo rapujú o svojom detstve a svojej túžbe stať sa rapermi, čo sa im neskôr aj podarilo.

Hudobná štruktúra
-----------------

Album sa nesie v modernejšom duchu ako predošlé 2 albumy Druhej Strany (*DUO*, *Výpoveď otom čojetu videť*). Sú tu moderné trapové skladby ako „Čo si jak?", „Do huby", či „Jednou Nohou", ale aj pouličné skladby, napr. „V hlave", či „Všetko sa ti", ku ktorému vyšiel aj kontroverzný videoklip.

Zoznam skladieb
---------------

| # | Názov | Producent |
| --- | --- | --- |
| 1 | "Synusojda" | Abe Beats |
| 2 | "Čo si jak" | Abe Beats |
| 3 | "Jednou nohou" | Abe Beats |
| 4 | "Los konfidentos" | Peter Pann |
| 5 | "Všetko sa ti..." | Oskar Rósza |
| 6 | "Muchy" | DJ Mike Trafik |
| 7 | "Boli sme tu" | Djuriho Brácho, Maker |
| 8 | "Oči" | Peter Pann |
| 9 | "Tí čo sa nehrajú" | Hajtkovič |
| 10 | "Splnená túžba" | DJ Kebar |
| 11 | "Stará škola" | DJ Mike Trafik |
| 12 | "V hlave" | DJ Kebar |
| 13 | "Svatý pokoj" | Hajtkovič |
| 14 | "Dáme ešte" | Peter Pann |
| 15 | "Lieky" | Hajtkovič |
| 16 | "Podstata" | Abe Beats |
| 17 | "Do huby" | Abe Beats |
| 18 | "Fet" | Abe Beats |
|
Prof. RNDr. **Juraj Dubinský** (\* 12. jún 1914, Beniakovce – † 22. november 1994, Košice) bol slovenský fyzik a pedagóg.

Životopis
---------

Narodil sa v Beniakovciach. Študoval na Prírodovedeckej fakulte Masarykovej univerzity v Brne.

V r. 1938 – 1945 pôsobil ako asistent na SVŠT v Bratislave. Od r. 1945 – 1950 bol riaditeľom I. štátneho gymnázia v Košiciach, v r. 1950 – 1951 učiteľ Štátnej priemyslovej školy v Košiciach. V r. 1952 poverený budovaním a vedením Katedry matematiky a fyziky PF v Prešove, kde v r. 1952 – 1954 vykonával funkciu dekana. V r. 1959 – 1963 pôsobí na VŠT v Košiciach, kde na SF VŠT vybudoval rádioizotopové pracovisko. V r. 1963 pôsobí na PF UPJŠ v Košiciach, kde založil Katedru jadrovej fyziky. V r. 1969 – 1979 riaditeľ Ústavu experimentálnej fyziky SAV v Košiciach, neskôr viedol Sektor subatómovej a kozmickej fyziky tohto ústavu. Významne prispel k štúdiu prechodného javu kozmického žiarenia, vplyvu geomagnetického poľa na toto žiarenie, k poznaniu jadrových procesov v rozsiahlych atmosférických výškach. Je autorom originálneho vysvetlenia dennej variácie kozmického žiarenia tzv. lunárnej variácie KŽ. Vybudoval vysokohorské laboratórium na Lomnickom štíte, kde sa nepretržite registruje intenzita nukleotickej zložky KŽ. Zásluhou prof. Dubinského sa ÚEF SAV zapojil ako prvé pracovisko na Slovensku do programu Interkozmos, kde boli získané cenné výsledky z oblasti dynamiky, radiačných pásov Zeme a jadro-jadrových interakcií kozmického žiarenia zo sputnikových experimentov. Bol členom komisie kozmickej fyziky Medzinárodnej únie pre čistú a aplikovanú fyziku, člen Vedeckej rady SÚJV v Dubne, člen JČSMF. V r. 1969 bol vyznamenaný Za zásluhy o výstavbu, r.1973 mu bola udelená I. cena Akadémie vied ZSSR a ČSAV, v r. 1974 Štátna cena SSR a Zlatá medaila UPJŠ. Bol nositeľom pedagogického vyznamenania JČSMF I. stupňa.

Zomrel 22. novembra 1994 v Košiciach.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0000 5560 3942
* LCCN: n85043913
* NK ČR: jn20000601405
* SNK: 147382
* VIAF: 6356047
* WorldCat: lccn-n85043913
**Metadón** je syntetický opiát, ktorý sa často používa pri substitučnej liečbe heroínovej závislosti.

Dejiny
------

Metadón bol vyvinutý nemeckými vedcami v medzivojnovom období ako jedna z náhradných látok za nedostatkový morfín. Po vojne bol uvedený na trh v Spojených štátoch.

Substitučná liečba
------------------

Lekármi predpisovaný metadón sa používa ako náhrada ilegálneho heroínu pri substitučnej liečbe drogovej závislosti. Metadón je návyková droga ako všetky ostatné opiáty. Pri injekčnom podaní vyvoláva reakcie podobné/typické pre morfín vrátane euforického pocitu, ale bez „bodavého" pocitu; je „silnejší" a menej hypnotický (… čo umožňuje lepšie zaradenie sa do spoločnosti a späť do života – napr. nájsť si prácu a pod.).

Oproti heroínu má niekoľko výhod:

* V priemere pôsobí 25 hodín, čo je oveľa dlhšie než pôsobenie heroínu (4 – 6 hodín). Závislým takto stačí typicky len jedna dávka denne, ktorá neobmedzuje každodenné aktivity.
* Dá sa užívať ústne, čím sa odstránia problémy súvisiace s vnútrožilovou aplikáciou heroínu.
* Nie je bežne dostupný na čiernom trhu, takže umožňuje kontrolu ilegálneho obchodu s drogami.

Iné projekty
------------

Commons
* Spolupracuj na Commons Commons ponúka multimediálne súbory na tému **Metadón**

Externé odkazy
--------------

* NERAD, Jindřich Míša, Ludmila Neradová *Drogy a mýty*. Olomouc : Votobia, 1998. ISBN 80-7198-309-8.  ISBN 80-7198-309-8.
* Charakteristika na stránkach ŠÚKL


|  |  |
| --- | --- |
| Portal | Chemický portál |
**Syntéza** je spájanie, spojenie jednotlivých častí, zložiek do celku; zlučovanie, zlúčenie; jedna zo základných metód a myšlienkových operácií, spočívajúca v spájaní častí do celku.

Syntéza je jedným z hlavných postupov pojmotvorby. Syntéza poznatkov je ucelistvením poznatkov, ich vytriedením a hierarchizovaním.

Syntéza tvorí základ identifikujúceho myslenia. Tým, že tvorím vetu, spájam subjekt prostredníctvom predikátu s objektom, dávam ich do súvislosti.

Syntéza je intelektuálny postup, ktorý na základe skúsenosti (napr. v chémii) alebo logiky postupuje od najjednoduchších pojmov alebo výpovedí k zložitejším. V tomto zmysle sa používa vo väčšine vedných disciplín (najmä v histórii) alebo v ešte širšom chápaní v umeleckej oblasti, kde maliar alebo spisovateľ vytvára štrukturovaný celok prvkov, ktoré si pre svoje dielo zvolil.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Syntéza**

Externé odkazy
--------------

* FILIT – zdroj, z ktorého pôvodne čerpal tento článok.
**Magyar Hiszekegy** (dosl. *Maďarské vyznanie viery*) je medzivojnová maďarská „národná modlitba", ktorá parafrázuje kresťanské vyznanie viery (*Credo*). Spôsobom charakteristickým pre dobové Maďarsko v sebe spája náboženské a iredentistické prvky. Konkurz na zloženie „národnej modlitby" vypísala v júni 1920 maďarská iredentistická organizácia Zväz obranných líg (Védő Ligák Szövetsége). Autorkou textu je Papp-Váry Elemérné. Na základe nariadenia maďarského ministra školstva a náboženstva z 27. októbra 1920 sa musela povinne odriekať pred a po vyučovaní na všetkých základných a stredných školách v jeho správe. „Vyznanie" bolo niekoľkokrát zhudobnené a bolo súčasťou rôznych osláv a spomienkových slávností.

Text
----

Dobový maďarský iredentistický plagát s textom vyznaniaDobový maďarský iredentistický plagát s textom vyznania
Maďarský originál:

*Hiszek egy Istenben,*
*Hiszek egy Hazában,*
*Hiszek egy isteni örök igazságban,*
*Hiszek Magyarország feltámadásában.*
*Ámen.*
Slovenský preklad:

*Verím v jedného Boha,*
*Verím v jednu Vlasť,*
*Verím v jednu večnú Božiu spravodlivosť,*
*Verím vo vzkriesenie Uhorska.*
*Ámen.*

Zdroje
------

* Zeidler, Miklós (2013), „Verejné prejavy maďarského iredentizmu medzi dvomi svetovými vojnami", in Michela, Miroslav; Vörös, László, *Rozpad Uhorska a trianonská mierová zmluva*, Bratislava: Historický ústav SAV v Prodama, ISBN  978-80-89396-24-5,
**Fej Ťün-lung** (čín. 费俊龙, trad. 費俊龍), pchin-jin: *Fèi Jùnlóng*; \* 5. máj 1966) je bývalý čínsky kozmonaut. V októbri 2005 absolvoval takmer päťdňový kozmický let loďou Šen-čou 6.

Životopis
---------

Ťun-lung pochádza z mesta Kun-šan v provincii Ťiang-su. V rokoch 1982-1986 študoval na vojenskej vysokej leteckej škole s vynikajúcim prospechom. Po štúdiu slúžil vo vojenskom letectve.

Kozmonaut
---------

V októbri 1995 začal medzi čínskymi vojenskými pilotmi výber do oddielu kozmonautov. Po úspešnom absolvovaní všetkých testov bol v januári 1998 zaradený medzi kozmonautov. Pri prvom čínskom pilotovanom kozmickom lete (2003, Šen-čou 5) bol v užšej skupine piatich astronautov pripravujúcich sa na let.

Roku 2005 bol menovaný za veliteľa druhého čínskeho letu v lodi Šen-čou 6, ďalším členom posádky bol Nie Chaj-šeng. Loď odštartovala 12. októbra 2005 o 3:00 UTC. 
Po splnení letového programu pristáli kozmonauti v návratovom modulu 16. októbra 2005 o 20:33 UTC. Orbitálny modul zostal na obežnej dráhe s očakávanou životnosťou pol roka, zanikol v atmosfére 1. apríla 2008.

Roku 2008 bol zaradený do záložnej posádky letu Šen-čou 7. Bol náhradníkom pilota Liou Po-minga.

Referencie
----------

1. 1 2 3 4   *Космическая энциклопедия ASTROnote* [online]. [Cit. 2009-03-28]. Kapitola Fei Junlong. Dostupné online. (po rusky)
2. 1 2  HOLUB, Aleš. *MEK. Malá encyklopédia kozmonautiky* [online]. REV. 2005-10-17, [cit. 2009-03-30]. Kapitola Shenzhou-6. Dostupné online.
3. ↑  VÍTEK, Antonín, a kol. *SPACE 40* [online]. [Cit. 2009-03-30]. Kapitola 2005-040E - SZ-6 - orbitálny modul. Dostupné online.

Zdroj
-----

*Tento článok je čiastočný alebo úplný preklad článku Fej Ťün-lung na českej Wikipédii (číslo revízie nebolo určené).*


|  |  |
| --- | --- |
| Portal | Kozmonautický portál |
***Super Mario World*** je japonská arkádová videohra od spoločnosti Nintendo. Bola vydaná v roku 1990 pre konzolu Super Nintendo Entertainment System. Ide o piatu hru v Super Mario sérii a jej producentom bol Šigeru Mijamoto.

Hra bola v Japonsku v roku 2001 znova vydaná pre systém Game Boy Advance pod názvom **Super Mario Advance 2**. O rok neskôr vyšla aj vo zvyšku sveta, ale s názvom **Super Mario World: Super Mario Advance 2**.

Dej
---

Po poslednej porážke diabolského Bowsera sa Mario, Luigi, a princezná Peach rozhodnú oddýchnuť si na Ostrove dinosaurov. No krátko po ich príchode Peach zmizne, a Mario s Luigim ju idú hľadať. Počas pátrania v lese nájdu veľké vajce, z ktorého sa pred ich očami vyliahne priateľský dinosaurus Yoshi. Ten im vysvetľuje, že Bowserova armáda napadla ostrov a väzní ostatné dinosaury v špeciálnych magických vajciach. Mario a Luigi si uvedomia, že Bowser je za zmiznutím Peach, a spolu s Yoshim sa vydávajú na výpravu s cieľom zachrániť ju.

Postupne prechádzajú rôznorodými časťami ostrova, bojujúc so stúpencami Bowsera, a počas toho zachraňujú dinosaurie vajcia, ktoré nachádzajú v nepriateľských pevnostiach. Nakoniec sa dostanú do veľkého hradu samotného Bowsera, ktorého však úspešne porazia a zachránia princeznú Peach. Peach ich odmení bozkom, a po celom ostrove je vidieť oslavný ohňostroj.

| * z
* d
* u
*Super Mario* séria |
| --- |
| Hlavné hry | 

|  |  |
| --- | --- |
| Pre konzoly | 
* *Bros.*
* *Bros.: The Lost Levels*
* *Bros. 2*
* *Bros. 3*
* *World*
* *64*
* *Sunshine*
* *Galaxy*
* *New Super Mario Bros. Wii*
* *Galaxy 2*
* *New Super Mario Bros. U*
	+ *New Super Luigi U*
* *3D World*
* *Maker*
* *Odyssey*
* *Maker 2*

 |
| Pre iné | 
* *Land*
* *Land 2: 6 Golden Coins*
* *New Super Mario Bros.*
* *3D Land*
* *New Super Mario Bros. 2*
* *Run*

 |

 |
| Nevydané/stiahnuté hry | 
* *Wario Land: Super Mario Land 3*
* *Yoshi's Island*
* *Super Princess Peach*
* *Captain Toad: Treasure Tracker*

 |
| Prerábky | 
* *All-Stars*
* *Bros. Deluxe*
* *Advance*
* *Advance 2*
* *Advance 3*
* *Advance 4*
* *64 DS*
* *New Super Mario Bros. U Deluxe*

 |


1. ↑   Super Nintendo SNES spickova kvalita za priznivou cenu!. *ABC*, 1994, roč. 38, čís. 16.
Úžina *Skookumchuck Narrows* počas silného odlivu
**Sunshine Coast** je oblasť na južnom pobreží Britskej Kolumbie. Leží na východnom brehu úžiny Strait of Georgia, severozápadne od regionálneho okresu Metro Vancouver. Zahŕňa v sebe pobrežné oblasti regionálneho okresu Sunshine Coast.

Poloha Regionálneho okresu *Sunshine Coast* na pobreží *Britskej Kolumbie*
Fjord *Desolation Sound* má jedny z najstrmších svahov v *Severnej Amerike*
Aj keď je osídlená a často navštevovaná turistami, je oblasť Sunshine Coast dostupná pre motorové vozidlá iba s využitím trajektov. Z dôvodu strmého a neprístupného terénu nemá vybudovanú cestnú sieť, ktorá by ju spájala so zvyškom provincie. Oblasť na okolí rieky Powell, ktorá tiež leží na pevnine a je neprístupná po zemi, sa niekedy označuje za súčasť Sunshine Coast, zatiaľ čo väčšina ľudí používa toto pomenovanie iba pre polostrov Sechelt.

Medzi hlavné sídla na polostrove patrí Gibsons, ležiace pri terminále spoločnosti BC Ferries v Langdale, ktorý slúži pre plavidlá a trajekty z Vancouveru, ďalej *Roberts Creek*, Sechelt (stredisko obchodu v oblasti), *Halfmoon Bay*, *Secret Cove* a Pender Harbour (na jeho pobreží stoja luxusné domy bohatých a slávnych ľudí z celého sveta).

Na severnom konci polostrova, v meste *Earl's Cove* má kotvisko trajekt, ktorého trasa smeruje ďalej proti prúdu rieky Powell. Earl's Cove je v blízkosti úžiny Skookumchuck Narrows, kde ponad Skookumchuk, najväčšie prílivové pereje na svete prechádza prílivový prúd z úžiny Sechelt Inlet. Populárnou destináciou v oblasti je fjord Desolation Sound, ktorý leží za koncom diaľnice BC Highway 101. Diaľnica končí v blízkosti mesta Lund.

Externé odkazy
--------------

* Informácie o službách v Sunshine Coast (po anglicky)
* Stránky pre turistov (po anglicky)
Súradnice: 43°37′53″S 10°30′16″V﻿ / ﻿43,6313°S 10,5045°V﻿ / 43.6313; 10.5045

Letecký pohľad na miesto experimentu Virgo. Ukazuje centrálnu budovu, budovu upravujúcu laser, celé 3 km dlhé západné rameno a začiatok severného ramena (vpravo). K ďalším budovám patria kancelárie, dielne, miestne počítačové stredisko a kontrolná miestnosť. Keď bol tento obrázok nasnímaný, budova, ktorá hostí projektové riadenie a jedáleň, ešte nebola postavená.
**Virgo** je veľký michelsonov interferometer, ktorý slúži na detekciu gravitačných vĺn. Nachádza sa v obci Santo Stefano a Macerata, neďaleko mesta Pisa v Taliansku.

Projekt vnikol v roku 1993 schválením francúzskou CNRS a v 1994 talianskou INFN. V roku 2000 vznikla European Gravitational Observatory (EGO), ktorá tento experiment riadi. Stavba pôvodného detektoru bola dokončená v roku 2005. V roku 2011 bol detektor vylepšený na pokročilejšiu verziu (Advanced Virgo). Je súčasťou vedeckej spolupráce 20 laboratórií zo 6 krajín: Talianska, Francúzska, Holandska, Poľska, Maďarska a Španielska. Na výskume projekt Virgo spolupracuje s detektorom LIGO zo Spojených štátov.

Interferometrické detektory nie sú smerové (sú zamerané sa na celú oblohu) a hľadajú signály, ktoré sú slabé, zriedkavé a jednorazové, je preto nevyhnutná súčasná detekcia gravitačnej vlny vo viacerých prístrojoch na potvrdenie platnosti signálu a na odvodenie uhlového smeru k zdroju.

Virgo je izolovaný od vonkajších vplyvov: jeho zrkadlá a prístrojové vybavenie sú zavesené a jeho laserový lúč pracuje vo vákuu. Je vybavený dvoma ramenami dlhými 3 kilometre. V každom ramene je Fabry-Pérotov rezonátor, ktorý zvyšuje optickú dĺžku laseru z 3 na 100 km. Laser je rozdelený rozdeľovačom pod uhlom 45° na dva lúče, ktoré smerujú do dvoch kolmých ramien. Na konci ramien sa odrážajú zrkadlami a spájajú sa na rozdeľovači lúčov, čím sa generujú interferencie, ktoré sú detegované fotodiódou. Keď prichádzajúca gravitačná vlna zmení optickú dráhu laserových lúčov v ramenách, zmení potom aj interferenčný obraz zaznamenaný fotodiódou.

Referencie
----------

1. 1 2   *Virgo Website* [online]. virgo-gw.eu, [cit. 2020-01-14]. Dostupné online.
2. ↑   *Memorandum of Understanding (MoU) Between VIRGO and LIGO* [online]. dcc.ligo.org, [cit. 2020-01-13]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Virgo (detektor)**

Zdroj
-----


|  |  |
| --- | --- |
| Portal | Astronomický portál |

*Tento článok je čiastočný alebo úplný preklad článku Virgo interferometer na anglickej Wikipédii.*
**Doglas Super DC-3** je lietadlo odvodené od typu Douglas DC-3 ako vylepšená verzia pre povojnový trh s lietadlami.

Vznik a vývoj
-------------

Po vojne konkurencia firmy Douglas ako napríklad Martin a Convair vyvinuli rýchlejšie novšie a hospodárnejšie dopravné lietadlá s inováciami ako napríklad trojkolesový podvozok. Douglas DC-3 bolo jednoducho zastarané. Po istom čase si Douglas uvedomil že DC-3 má svoje využitie už iba na sekundárnych a terciárnych leteckých linkách. Douglas sa pokúsil reagovať na problém vyvinutím lietadla Super DC-3. Prototyp začal pozemné skúšky v roku 1949. Prototyp Bol o 0,91 m dlhší od originálu DC-3. Dĺžka sa odrazila aj na zvýšenej kapacite pasažierov o 30 percent. Zvislá chvostová plocha sa podobala chvostovej ploche nového lietadla DC-6 - bola o 30cm vyššia. Motory mali o 202kW väčší výkon ako motory originálu. Po premiére lietadla sa Douglasov syn, Donald Douglas, vydal na 16 000 kilometrové reklamné turné. Neraz si pri tom overil že každý miluje Super DC-3. Piloti z mnohých leteckých spoločností si vyskúšali lietadlo a zistili že je lepšie ako originál. Podľa odozvy verejnosti Douglas očakával objednávky aspoň na 60 kusov lietadiel tohto typu. Nakoniec sa ukázalo že Douglas predal len 3 kusy tohto stroja a všetky spoločnosti Capital airlines. Nikto si nechcel kúpiť oprášenú konštrukciu z roku 1935 keď na trhu bolo veľa lietadiel z konca 40. rokov. V čase keď na trhu existovalo veľa DC-3 za 8000 amerických dolárov nikto nechcel kúpiť Super DC-3 za 200 000 dolárov keďže lietadlo Super DC-3 nebolo ani zďaleka 25-krát lepšie. Projekt zachránilo americké námorníctvo, keď si dali vylepšiť celú stovku DC-3 (námorné značenie R4C) na štandard Super DC-3.

Super DC-3 - vojenské značenie C-117D

Špecifikácie
------------

* rozpätie krídel: 28,88
* dĺžka: 20,65
* kapacita: 40 pasažierov
* motory: Wright R-1820
	+ výkon: 1086kW
* začiatok výroby - od roku 1949
* cena - 200 000 amerických dolárov
* vyrobených kusov - 3
* vylepšených kusov z DC-3 na Super DC-3 - 100

vojenské Super DC-3

Zdroj
-----

YENNE, Bill. *Najhoršie lietadlá sveta*. [s.l.] : Agentúra Cesty. ISBN 80-7181-417-2.

Iné projekty
------------


|  |  |
| --- | --- |
| Portal | Portál letectvo |

| * z
* d
* u
Vojenské lietadlá Douglas |
| --- |
| Stíhacie | 
* XP-48
* P-70
* F-6
* F-10

 |
| Námorné stíhacie | 
* XFD
* F3D
* F4D
* F5D
* XF6D

 |
| Útočné | 
* XA-2
* A-20
* A-24
* A-26
* A-1
* A-3
* A-4/A-4AR/A-4SU

 |
| Námorné útočné | 
* DT
* T2D
* XT3D
* BT
* TBD
* SBD
* XBTD
* XTB2D
* AD
* XA2D
* A3D
* A4D

 |
| Bombardovacie | 
* YB-7
* YB-11
* B-18
* XB-19
* XB-22
* B-23
* B-26
* XB-31
* XB-42
* XB-43
* B-66

 |
| Prieskumné | 
* O-2
* OD
* O2D
* O-31
* O-35
* O-38
* O-43
* YO-44
* O-46
* YOA-5
* PD
* P2D
* P3D

 |
| Transportné | 
* C-1
* C-21
* C-39
* C-47
* C-53
* C-54
* C-58
* UC-67
* C-74
* C-110
* C-118
* C-124
* C-133
* C-24
* XCG-17

 |
| Námorné transportné | 
* RD
* R2D
* R3D
* R4D
* R5D
* JD
* R6D

 |
| Experimentálne | 
* DWC
* D-558-1
* D-558-2
* X-3

 |
Sídlo spoločnosti Virgin Atlantic Airways v Crawley, West Sussex, Anglicko
**Virgin Atlantic Airways Ltd.** je britská letecká spoločnosť, ktorú vlastní konglomerácia Richarda Bransona Virgin Group (51 %) a Singapore Airlines (49 %). Lieta na diaľkových linkách do Severnej Ameriky, Karibiku, Afriky, Stredného východu, Ázie a Austrálie z ich hlavných londýnskych letísk Heathrow a Gatwick. V roku 2006 spoločnosť prepravila 4,6 milióna pasažierov.

Po spolupráci Randolpha Fieldsa a Richarda Bransona vznikla spoločnosť v roku 1984, prvý let sa konal 22. júna medzi Gatwickom a Newarkom. V decembri 1999 predal vlastník spoločnosti Virgin Group 49 % akcii aeroliniám Singapore Airlines. Virgin Atlantic je rivalom najväčšej britskej leteckej spoločnosti British Airways.

Flotila
-------

| Lietadlo | V prevádzke | Fotografia | Objednávky | Sedadiel  (Upper/Premium Economy/Economy) |
| --- | --- | --- | --- | --- |
| Airbus A340-300 | 6 |  | 0 | 240 (34/35/171) |
| Airbus A340-600 | 19 |  | 0 | 308 (45/38/225) |
| Boeing 747-400 | 12 |  | 0 | 452 (14/58/380)451 (14/58/379)344 (54/62/228) |
| Airbus A330-300 | 0 |  | 10 |  |
| Airbus A380-800 | 0 |  | 6 |  |
| Boeing 787-9 | 0 |  | 15 |  |
| **spolu** | **37** |  | **31** | K decembru 2009 |

Iné projekty
------------

Commons
* Spolupracuj na Commons Commons ponúka multimediálne súbory na tému **Virgin Atlantic Airways**

Zdroj
-----


|  |  |
| --- | --- |
| Portal | Portál letectvo |

*Tento článok je čiastočný alebo úplný preklad článku Virgin Atlantic Airways na anglickej Wikipédii (číslo revízie nebolo určené).*
**Feidólas** (starogr. *Φειδώλας* – *Feidólas*) bol olympijský víťaz v jazdeckom preteku na koni v roku 512 pred Kr.

Feidólas z Korintu zvíťazil na 67. olympijských hrách v jazdeckom preteku na koni, v športovej disciplíne, ktorú v Olympii zaviedli na 33. hrách v roku 648 pred Kr. Prvé olympijské dostihové preteky vyhral Krauxidas z Krannónu.

Feidólas svoje olympijské víťazstvo dosiahol veľmi kuriózne. Podľa Pausania, Feidólova kobyla menom Aura (Vietor) počas preteku zhodila svojho jazdca a nebežiac o nič pomalšie správne zatočila okolo méty, a keď začula zvuk trúby ohlasujúcej posledný úsek preteku, ešte zrýchlila a k hellanodikom dobehla prvá. Éliďania nato vyhlásili Feidóla za víťaza a dovolili mu, aby mohol svojej kobyle v Olympii venovať sochu.

Referencie a bibliografia
-------------------------

1. ↑  Stephen G. Miller, *Arete: Greek Sports from Ancient Sources* str. 57
2. 1 2  Pausanias, *Periégésis tés Hellados*, 6,13,9.
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.

Pozri aj
--------

* Zoznam olympijských víťazov staroveku
**Člen frazémy** i **zložka frazémy** i **komponent frazémy** je súčasť zloženia frazémy, ktorou je slovo, v ktorom však došlo k modifikáciám jeho uzuálnych vlastností. Preto niektoré frazeologické teórie členy frazémy označujú ako "neslová" alebo ako bývalé slová. Novšie teórie však z viacerých dôvodov (najmä ľahká možnosť aktualizovania prakticky všetkých vlastností slova) pripisujú komponentu frazémy povahu slova. Keďže frazémy sú významovo aj konštrukčne veľmi rozličné, rozdielne sú aj hodnoty jednotlivých členov frazémy. K ich rozlišovaniu možno pristupovať z viacerých hľadísk, najmä z hľadiska štruktúrneho, konštrukčného, tvarového, významového. Aplikáciou takýchto prístupov sa vydeľujú najmä také kategórie členov frazémy, ako sú stály člen a premenlivý člen frazémy, obligátny člen a fakultatívny člen, potenciálny člen a kľúčový člen (kľúčové slovo, resp. oporné slovo) frazémy (p.). 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
Súradnice: 51°13′36″S 6°57′04″V﻿ / ﻿51,226667°S 6,951111°V﻿ / 51.226667; 6.951111

Poloha údola v Severnom Porýní-Vestfálsku
**Neandertal** je malé údolie rieky Düssel v nemeckom spolkovom štáte Severné Porýnie-Vestfálsko ležiace asi 12 kilometrov východne od jeho hlavného mesta Düsseldorfu. Administratívne patrí k mestám Erkrath a Mettmann. Údolie sa v 19. storočí pôvodne nazývalo *Hundsklipp*, po roku 1850 potom bolo na počesť pastora Joachima Neandera premenované na Neandertal .

Údolie získalo svetovú známosť v roku 1856, keď tu boli pri ťažbe náhodou v jaskyni objavené kostrové pozostatky neandertálca. Táto jaskyňa dnes už neexistuje. V Mettmanne tento nález pripomína archeologické múzeum. Prvé lebky neandertálcov boli avšak objavené v belgickej lokalite Engis už v roku 1829 a vo Forbesovom lome na Gibraltáre v roku 1848. Tieto objavy boli uložené v múzeách, a preto je často za prvú lokalitu objavu kostrových pozostatkov mylne považované práve údolie Neandertal, od ktorého bol odvodený aj názov tejto vývojovej vetvy.

Iné projekty
------------

Commons
* Spolupracuj na Commons Commons ponúka multimediálne súbory na tému **Neandertal**

Zdroj
-----

*Tento článok je čiastočný alebo úplný preklad článku Neandertal na českej Wikipédii.*

Autoritné údaje: * GND: 4117790-3
* VIAF: 142148570657024311698